Jüst as Anngreten noch snack, do scholl der ant Finster en Fottritt,
Denn knarr de Klink un de Dœr, un en Baßstimm tramp sik den Snee af,
Grappel nan Dreier, tręd in un stunn as en Bom vœr de Stubndœr.
»Hartwi!« – »Gunabend Anngret! Gardrutjen, wat is dat en Sneejagd!
Dat di! de Döwel swingt Flass un smitt uns dat Schęv umme Ohren.
Sieh doch! Jan Paulohm dar ok? de Haspel is jümmer bi't Spinnrad!«